Technical Picks – บล.ฟินันเซีย ไซรัส
Technical Picks - บล.ฟินันเซีย ไซรัส ประจำวันที่ 17 เม.ย.60
17 เม.ย. 2560

IVL  ซื้อเก็งกำไร
ราคาปิด 35.75 แนวรับ 35-34.75 , 34 แนวต้าน 36 , 37-37.50
ราคาหุ้นแกว่งตัวไต่ระดับขึ้นมาได้ต่อเนื่อง โดยล่าสุดวานนี้เริ่มมีแรงซื้อเข้ามาหนาตามากขึ้นและทะลุแนวเส้นต้นทุนค่าเฉลี่ยขึ้นมาได้ ส่วน Indicator ต่างๆก็ถือว่ายังส่งสัญญาณสนับสนุนในเชิงบวก น่าจะมีลุ้นปรับตัวขึ้นทดสอบแนวต้านต่างๆและเป็นจังหวะเก็งกำไร
 
ILINK ซื้อเก็งกำไร
ราคาปิด 15.80 แนวรับ 15.30-15 แนวต้าน 16.20-16.50 , 17
ราคาหุ้นปรับตัวลงมาอย่างต่อเนื่องตั้งแต่ช่วง 2H16 โดยเฉพาะอย่างยิ่งช่วง 2 สัปดาห์ที่ผ่านมาที่ปรับตัวลงค่อนข้างแรงและเร็ว อย่างไรก็ตามรูปแบบของแท่งเทียนเริ่มส่งสัญญาณกลับตัวให้เห็นเป็นรูป Doji และตามด้วยแท่งเขียว ขณะที่ Indicator ต่างๆก็ถือว่าเข้าเขต Oversold น่าจะมีลุ้นรีบาวด์กลับขึ้นไปทดสอบแนวต้านต่างๆ จึงแนะนำเป็นหุ้นเก็งกำไร
 
For SBL
THCOM ยืมหุ้น short
ราคาปิด 18.30 แนวรับ 17.70-17.50, 17 แนวต้าน 18.50 , 19
ราคาหุ้นพยายามที่จะรีบาวด์กลับขึ้นไปและก็ติดแนวต้านจากเส้นต้นทุนค่าเฉลี่ยต่างๆอยู่และเริ่มมีจังหวะย้อนลงมา ล่าสุดวานนี้มีจังหวะหลุดจุดต่ำเดิมแถว 18.50 บาทลงมาด้วยแรงขายที่หนาแน่น ส่วน Indicator ต่างๆก็ยังส่งสัญญาณในเชิงลบอยู่ น่าจะมีโอกาสย้อนลบลงไปทดสอบแนวรับด้านล่างบริเวณจุดต่ำของรอบที่แล้ว จึงแนะนำเป็นหุ้นยืม Short